มีอาการ ARVD (หัวใจห้องล่างขวาโตและหัวใจเต้นช้ากว่าปกติ คุณให้ทานยาBisoprolol (ไบโซโปรลอล)แต่ทานแล้วไม่ค่อยรู้สึกสดชื่น บางครั้งหายใจไม่ค่อยเต็มอิ่ม ออกแรงหรือทำอะไรรวดเร็วแล้วเหมือนจะเหนื่อยง่ายกว่าเดิม ถ้าจะออกกำลังกายควรทำตัวอย่างไรดีครับ
สวัสดีค่ะ ปกติแล้วในคนเป็นโรคหัวใจก็สามารถออกกำลังกายได้ค่ะ และควรทำด้วย เพื่อช่วยให้กล้ามเนื้อหัวใจบีบตัวได้ดี หลอดเลือดมีการขยายตัว แต่ควรทำด้วยความระมัดระวังและควรออกกำลังกายอย่างเหมาะสมดังนี้-ควรอุ่นร่างกายก่อนออกกำลังกายอย่างน้อย 10-15 นาที-ความถี่ในการออกกำลังกายประมาณ 3-5 ครั้งต่อสัปดาห์ ระยะเวลาประมาณ 20-30 นาทีต่อครั้ง-ความหนักของการออกกำลังกายขึ้นกับความรุนแรงของโรคหัวใจ โดยในกรณีนี้ควรปรึกษาแพทย์โรคหัวใจที่ดูแลอยู่ค่ะ ว่าสามารถออกกำลังกายได้มากน้อยเพียงใด เนื่องจากต้องดูเรื่องความสามารถของหัวใจในการบีบตัวจากการทำอัลตราซาวน์หัวใจร่วมด้วย โดยอาจเริ่มออกกำลังกายจนอัตราการเต้นของหัวใจอยู่ประมาณ 50-80% ของอัตราการเต้นหัวใจเป้าหมายก่อนอาจแนะนำชนิดกีฬาที่ไม่ต้องออกแรงมากเช่นการเดินเร็วๆ วิ่งเหยาะๆ เล่นโยคะ หรือว่ายน้ำเป็นต้นไม่ควรออกกำลังกายหักโหมมากเกินไป จนหอบเหนื่อยหรือเสียเหงื่อมาก ควรงดออกกำลังกายหากมีอาการเวียนหัว อ่อนเพลีย และไม่ควรออกกำลังกายในวันที่ไม่สบายหรือรู้สึกว่าเหนื่อย หากมีอาการเหนื่อยมากขึ้น เจ็บแน่นหน้าอก อ่อนเพลียขณะออกกำลังกายควรหยุดทันทีค่ะ